На основу члана 54. став 1., 2. и 3. и 11. и члана 55. став 3. и 4. Закона о основама система, образовања и васпитања („Службени гласник РС“, број 72/09, 52/11, 55/13, 35/15-аутентично тумачење, 68/15 и 62/16 одлука УС), члана 32. Закона о локалној самоуправи („Службени гласник РС“ број 129/07 и 83/14 – др.закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15), Скупштина општине Владичин Хан на седници одржаној дана 22.10.2016. године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**ШКОЛСКОГ ОДБОРА ГИМНАЗИЈЕ „ЈОВАН СКЕРЛИЋ“ У**

**ВЛАДИЧИНОМ ХАНУ**

**I**

У Решењу о именовању чланова Школског одбора Гимназије „Јован Скерлић“ у Владичином Хану, („Службени гласник Града Врања“, број 19/14 и 22/15), врши се измена у тачки 1. у делу испред Савета родитеља подтачка 2. тако што:

**Разрешава се дужности члана Школског одбора**

- Сузана Младеновић, ссс из Владичиног Хана, ул. Карађорђева бр. 99

**Именује се за члана Школског одбора**

**-** Горан Радисављевић, всс-учитељ из Владичиног Хана, ул. Косте Стаменковића бр. 1

и у делу испред јединице локалне самоуправе подтачке 2. и 3.

**Разрешавају се дужности чланови Школског одбора**

-Слађана Стевановић, ссс, из Владичиног Хана ул. Ивана Милутиновића

-Александар Стојилковић, дипл.инг.посл. инф. из с. Мртвица

**Именују се за чланове Школског одбора**

-Душан Аризановић,всс, из Владичиног Хана ул. Београдска 46

-Иван Костић, VI степен стручне спреме, из с. Љутеж

**II**

Мандат именованим члановима Школског одбора траје до истека мандата Школског одбора именованог Решењем о именовању чланова Школског одбора Гимназије „Јован Скерлић“ у Владичином Хану, број 06-126/10/2014-01 од 16.08.2014. године, са изменом Решења број 06-152/12/2015-01 од 18.11.2015 („Службени гласник Града Врања“, број 19/14 и 22/15)

**III**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење овог Решења садржан је у одредбама члана 54. став 1., 2. и 3. и 11. и члана 55. став 3. и 4. Закона о основама система, образовања и васпитања („Службени гласник РС“, број 72/09, 52/11, 55/13, 35/15-аутентично тумачење, 68/15 и 62/16 одлука УС), члана 32. Закона о локалној самоуправи („Службени гласник РС“ број 129/07 и 83/14 – др.закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15).

Чланом 54. став 1. 2. и 3.Закона о основама система образовања и васпитања прописано је да орган управљања има девет чланова укључујући и председника, да чланове органа управљања именује и разрешава Скупштина јединице локалне самоуправе, а да председника бирају чланови већином гласова од укупног броја чланова органа управљања, као и да орган управљања чине по 3 представника запослених, родитеља и јединице локалне самоуправе. Ставом 11. наведеног Закона прописано је које лице не може бити предложени ни именовано за члана органа управљања.

Чланом 55. став 3. и 4. наведеног Закона прописани су разлози за разрешење пре истека мандата појединих чланова укључујући председника или орган управљања установе, као и изборни период новоименованог појединог члана органа управљања.

Сузани Младеновић која је именована испред Савета родитеља престало је својство родитеља ученика ове школе, те се разрешава дужности члана Школског одбора Гимназије „Јован Скерлић“ у Владичином Хану, а на основу предлога овлашћеног предлагача именује се за члана органа управљања испред Савета родитеља Горан Радисављевић.

На основу предлога овлашћеног предлагача, испред локалне самоуправе, разрешавају се дужности чланови Слађана Стевановић, ссс, из Владичиног Хана ул. Ивана Милутиновића и

Александар Стојилковић, дипл.инг.посл. инф. из с. Мртвица, а именују се за чланове Душан Аризановић,всс, из Владичиног Хана ул. Београдска 46 и Иван Костић, VI степен стручне спреме, из с. Љутеж.

На основу напред наведеног а у складу са надлежностима Скупштине општине прописаним чланом 32. Закона о локалној самоуправи и чланом 41. Статута Општине Владичин Хан донето је решење као у диспозитиву.

**Поука о правном средству:** Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-104/21/2016-01**

**ПРЕДСЕДНИЦА,**

**Данијела Поповић**